महाकवि लक्ष्मीप्रसाद देवकोटाको १०६औं जयन्तीका उपलक्ष्यमा त्रिमूर्ति निकेतनका अध्यक्ष श्रीमती इन्दिरा प्रसाईले महाकवि देवकोटाको पूर्णकदको सालीकमा माल्यार्पण गर्नुभयो । त्यस अवसरमा लेखनाथ पौड्याल काव्यसभाका संयोजक प्रा.राजेन्द्र सुवेदीले कविशिरोमणि लेखनाथ पौड्याल र बालकृष्ण सम फाउन्डेशनका संयोजक मदनदास श्रेष्ठले नाट्यसम्राट् बालकृष्ण समको पूर्णकदको सालीकमा माल्यार्पण गर्नुभयो ।
सञ्चारग्रामस्थित त्रिमूर्ति निकेतनद्वारा आयोजित काव्यसभामा गोपाल पराजुली, सन्ध्या पहाडी, बाबु त्रिपाठी, बाबा वस्नेत, यादव भट्टराई र ललिता दोषीले कविता वाचन गर्नुभएको थियो ।
कार्यक्रममा त्रिमूर्ति निकेतनका अध्यक्ष इन्दिरा प्रसाई, लेखनाथ पौड्याल काव्यसभाका संयोजक प्रा.राजेन्द्र सुवेदीे, बालकृष्ण सम फाउन्डेशनका संयोजक मदनदास श्रेष्ठ र सदस्यसचिव नरेन्द्रराज प्रसाईले त्रिमूर्ति अर्थात् कविशिरोमणि, नाट्यसम्राट् र महाकविले देखाएको बाटोमा हिँड्नु नै त्रिमूर्तिप्रतिको सच्चा श्रद्धान्जली हुनेछ भन्नुभयो ।